
ДО
ОБЩИНСКИ СЪВЕТ 
БУРГАС
Д О К Л А Д Н А   З А П И С К А
от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС
ОТНОСНО: Даване на съгласие за придобиване от Община Бургас, чрез покупко – продажба, правото на собственост върху част от УПИ I-54, кв. 134 по плана на Районен център, ж.р. Меден Рудник, целият с площ 9615 кв.м, съответен на ПИ с идентификатор 07079.651.79, с площ 9615 кв. м по КККР на гр. Бургас, собственост на юридическо лице, за изграждане на нов корпус на детска градина  „Пинокио“.
УВАЖАЕМИ ОБЩИНСКИ СЪВЕТНИЦИ,

Жилищен комплекс Меден Рудник е най-големият и най-динамично развиващ се район на гр. Бургас. С население около 60 000 души, комплексът продължава да се развива и привлича много млади семейства, които закупуват собствени жилища в комплекса. Нарастващия брой на населението от своя страна води до необходимост от изграждане на нова социална, техническа и образователна инфраструктура.
Предвид необходимостта от изграждане на нови детски заведения на територията на ж.р. Меден Рудник, Община Бургас изгради няколко нови и изцяло ремонтира  съществуващите в комплекса детски градини.
Една от новоизградените детски заведения е ДГ „Пинокио“, находяща се в    УПИ II, кв. 134 по ПУП-ПРЗ на Районен център, ж.р. Меден Рудник, гр. Бургас, известна със своите иновативни методики на обучение с фокус върху физическото, емоционално и интелектуалното развитие на децата.
 ДГ „Пинокио“ е изградена в географския център на ж.р. Меден Рудник, с изключително добре развита транспортна и довеждаща техническа инфраструктура, което е удобно за родителите и е предпоставка общината да търси възможности за разширение на сградния фонд на детската градина в имоти, граничещи с имота на детското заведение.
Тази инициатива е от изключително значение за развитието на образователната инфраструктура в района, ще допринесе за благосъстоянието на местната общност и за намаляване на натоварването на съществуващите детски градини в района.

Изграждането на нова сграда на детска градина „Пинокио“ в ж.р. Меден Рудник е стратегически важна стъпка, която ще отговори на нарастващите нужди от осигуряване на качествено достъпно образование и грижи.

След извършено проучване се констатира, че „ЛИДЛ БЪЛГАРИЯ ЕООД ЕНД КО“ КД е собственик на УПИ I-54, кв. 134, целият с площ 9615 кв.м по плана на Районен център, ж.р. Меден Рудник, съответен на ПИ с идентификатор 07079.651.79 с площ 9615 кв.м по КК на гр. Бургас.

Посоченият имот е съседен на УПИ II, кв. 134, в който се намира сградата на ДГ „Пинокио“ и придобиването на част от него ще даде възможност за изграждане на нов корпус към съществуващата база на детската градина.
Предвид описаните обстоятелства Община Бургас, с писмо изх. № 70-00-1770/22.02.2025г., е отправила предложение към „ЛИДЛ БЪЛГАРИЯ ЕООД ЕНД КО“ КД да закупи половината от собствения на дружеството имот, представляващ УПИ I-54, кв. 134, целият с площ 9615 кв.м по плана на Районен център, ж.р. Меден Рудник, гр. Бургас, съответен на ПИ с идентификатор 07079.651.79 с площ 9615 кв.м по КК на гр. Бургас.
В отговор на отправеното предложение, с писмо вх. №70-00-1770/1/01.04.2025г. в Община Бургас, „ЛИДЛ БЪЛГАРИЯ ЕООД ЕНД КО“ КД заявява готовност за продажба на 4807/ 9615 кв.м ид. части от УПИ I-54, кв. 134, целият с площ 9615 кв.м, за сума в размер 1 950 000 лв. (един милион деветстотин и петдесет хиляди лева) без ДДС.
С писмото е представена схема – предложение за изменение на ПУП-ПРЗ за УПИ I-54 в кв.134 по плана на ж.р. Меден Рудник, гр. Бургас, за обособяване на два нови УПИ –  един с площ 4808 кв.м с отреждане „за жилищно строителство“ и друг, с площ 4807 кв.м, с отреждане „за детска градина“, в съседство на УПИ II, кв. 134, в който е разположена сградата на ДГ „Пинокио.
Собствеността върху УПИ I-54 в кв.134 по плана на ж.р. Меден Рудник,             гр. Бургас е удостоверена с нот. акт №14, том 63, рег. №2127, дело 13134 от 12.12.2024г. и Заповед по чл.16 от № 144, том 7, рег. 2276 от 28.03.2011г., вписани в Служба по вписванията – Бургас.
Цитираният имот е включен в Програмата за управление и разпореждане с общинска собственост за 2025г., приета по т. 3 от дневния ред на проведеното на 20.05.2025г. заседание на Общински съвет – Бургас (Протокол № 24), в Раздел Х – „Придобиване на недвижими имоти, чрез покупко-продажба и отчуждаване“, точка 2 – „Придобиване на недвижими имоти, чрез покупко-продажба“, п.т. 2.1.
Предвид гореизложеното, предлагам Общински съвет – Бургас, на основание чл.73, ал.6 от Правилника за организацията и дейността на Общинския съвет и взаимодействието му с общинската администрация на Община Бургас, чл.21, ал.1, т.8 от Закона за местното самоуправление и местната администрация, чл.8, ал.1, във връзка с чл.34, ал.2 от Закона за общинската собственост и чл.7 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да приеме следното

Р Е Ш Е Н И Е:

Дава съгласие Община Бургас да закупи, право на собственост върху 4807 кв.м, обособени в самостоятелен урегулиран поземлен имот, представляващ проектен имот №2, съгласно скица - предложение за изменение на УПИ I-54, кв. 134, целият с площ 9615 кв.м, при граници: североизток – улица, югоизток - УПИ II, югозапад – улица, северозапад – улица, по плана на Районен център, ж.р. Меден Рудник, гр. Бургас, съответен на ПИ с идентификатор 07079.651.79 с площ 9615 кв.м, при съседи: 07079.651.165, 07079.651.73, 07079.651.278, 07079.651.167 и 07079.651.168 по КК на гр. Бургас от собственика на имота „ЛИДЛ БЪЛГАРИЯ ЕООД ЕНД КО“ КД, командитно дружество, вписано в Търговския регистър на Агенция по вписванията, ЕИК 131071587, със седалище и адрес на управление в: област София, Община Елин Пелин, с. Равно поле, п.к.2129, ул. „Трети март“ №1, за общата сума в размер 1 950 000 лв. (един милион деветстотин и петдесет хиляди лева) без ДДС.
Приложение: Нотариален акт №14, том 63, рег. №2127, дело 13134 от 12.12.2024г. и Заповед по чл.16 от № 144, том 7, рег. 2276 от 28.03.2011г., вписани в Служба по вписванията – Бургас; писмо изх. № 70-00-1770/27.02.2025г. от Кмета на Община Бургас, писмо вх. №70-00-1770/1/01.04.2025г. от „ЛИДЛ БЪЛГАРИЯ ЕООД ЕНД КО“ КД; Схема – предложение за изменение на ПУП-ПРЗ за УПИ I-54 в кв.134 по плана на ж.р. Меден Рудник, гр. Бургас; Скица на ПИ с идентификатор 07079.651.79  издадена от АГКК; 
ДИМИТЪР НИКОЛОВ 
Кмет на Община Бургас
Директор на Дирекция ПНО
Съгласували:

ЗЛАТИНА ГЕОРГИЕВА

Директор на дирекция ПНО

ЖИВКО ДИМИТРОВ

Директор на дирекция УОС

Изготвил: 

Невена Цачева - Главен специалист в дирекция УОС
Живко Димитров
Директор на дирекция УОС
Изготвил: 
Пенка Буйнова
Главен експерт УОС









